Ex vivo μελέτη της αποφρακτικής ικανότητας του GuttaFlow στην έμφραξη ριζικών σωλήνων με τη μέθοδο της εμβαδομετρικής ανάλυσης:
Creators: name: Κόλλια, Αικατερίνη Παναγιώτη
Publisher: name: Aristotle University of Thessaloniki
Year: 2010
Subjects: GuttaFlow
Αποφρακτική ικανότητα
Εμβαδομετρική ανάλυση
Πλάγια συμπύκνωση
Θερμοπλαστικοποιημένη γουταπέρκα
Διείσδυση χρωστικής
Sealing ability
Area-metric analysis
Lateral compaction
Thermoplasticized gutta-percha
Dye penetration

description: Σκοπός της παρούσας ερευνητικής εργασίας είναι η συγκριτική αξιολόγηση της αποφρακτικής ικανότητας τριών διαφορετικών μεθόδων έμφραξης (πλάγια συμπύκνωση με κύριο κώνο γουταπέρκας κωνικότητας .02, έμφραξη με το σύστημα GuttaFlow και έγχυση θερμοπλαστικοποιημένης γουταπέρκας με το σύστημα Obtura II). Χρησιμοποιήθηκαν πενήντα ένα (51) προσφάτως εξαχθέντα μονόρριζα δόντια με ευθεία ρίζα, τα οποία χωρίστηκαν σε τρεις ομάδες των δεκαεπτά δοντιών. Η μηχανική προπαρασκευή των ριζικών σωλήνων έγινε με το σύστημα ProTaper και ακολούθησε έμφραξη με μια από τις ανωτέρω τεχνικές. Ο έλεγχος της αποφρακτικής ικανότητας έγινε με τη μέθοδο της παθητικής διείσδυσης χρωστικής και την, εν συνεχεία, εμβαδομετρική ανάλυση των δειγμάτων, με τη διενέργεια εγκαρσίων τομών κάθετων στον επιμήκη άξονα των ριζών, μέχρι του σημείου όπου δεν παρατηρούνταν πλέον χρωστική. Ακολούθησε φωτογράφηση των τομών με ψηφιακή φωτογραφική μηχανή, προσαρμοσμένη σε στερεομικροσκόπιο, ηλεκτρονική επεξεργασία των φωτογραφιών με κατάλληλο λογισμικό πρόγραμμα για τον υπολογισμό του εμβαδού της περιοχής που καταλαμβάνει η χρωστική και του εμβαδού που οριοθετείται από την περιφέρεια του ριζικού σωλήνα, για κάθε τομή χωριστά, και στατιστική ανάλυση των αποτελεσμάτων με το πρόγραμμα SPSS (έκδοση 18.0). Οι μέσοι όροι των τιμών διείσδυσης στην ομάδα της πλάγιας συμπύκνωσης ήταν σημαντικά μικρότεροι (p&lt;0.05) της ομάδας του GuttaFlow. Μεταξύ της ομάδας του GuttaFlow και αυτή της θερμοπλαστικοποιημένης γουταπέρκας δεν βρέθηκε στατιστικώς σημαντική διαφορά (p&gt;0.05). Συγκρίνοντας τους μέσους όρους των τιμών διείσδυσης της κάθε τομής, για τις τρεις ομάδες, προέκυψε σημαντική διαφορά (p&lt;0.05) στην 1η τομή, μεταξύ των ομάδων της πλάγιας συμπύκνωσης και του GuttaFlow, και στην 4η τομή, μεταξύ της πλάγιας συμπύκνωσης και της θερμοπλαστικοποιημένης γουταπέρκας. Συμπερασματικά, η πλάγια συμπύκνωση, ως τεχνική έμφραξης των ριζικών σωλήνων, φαίνεται να υπερέχει σε αποφρακτική ικανότητα από το GuttaFlow.
description: The aim of this study was the comparative evaluation of the sealing ability of three different obturation techniques (lateral compaction with 0,02 taper master gutta-percha cone, obturation with the GuttaFlow technique and injection of thermoplasticized gutta-percha with Obtura II system). Fifty one (51) recently extracted single rooted teeth with straight canals, were used in our study. Teeth were instrumented using the ProTaper rotary instruments in a crown-down technique and divided into three groups of seventeen specimen each. Root canals of each group were obturated with one of the obturation techniques under investigation. Teeth were subjected to area-metric analysis of passive dye penetration, in transverse root sections, up to the most coronal extend of the dye used. Sections were studied under the stereomicroscope, digital images were processed and leakage area was estimated. The data were statistically analyzed using the SPSS 18.0. Lateral compaction group showed statistically significant lower penetration values than GuttaFlow group (p&lt;0,05). No significant difference was found between the groups filled with GuttaFlow and thermoplasticized gutta-percha (p&gt;0,05). At each level of sectioning, there was statistical difference, (p&lt;0,05), for the first section level, between lateral compaction and GuttaFlow groups, and for the fourth section level, between lateral compaction and thermoplasticized gutta-percha groups. In conclusion, it seems that lateral compaction of gutta-percha cones gives better results, in terms of sealing ability, than the GuttaFlow technique).